2.denná téma:  Pôvod potravín prečo konzumovať slovenské potraviny

Cieľ aktivity: Žiaci pochopia, prečo je dôležité kupovať slovenské výrobky

Vyučovací predmet: Vlastiveda, 4.ročník – Téma : Poľnohospodárstvo, Biopotraviny.
Pomôcky: Interaktívna tabuľa, papier, písacie potreby.
Príprava: Žiaci by mali dokázať rozdeliť potraviny na potraviny domáceho pôvodu a potraviny cudzieho pôvodu. Ďalej by mali vedieť vymenovať aký dobytok sa na Slovensku v živočíšnej výrobe chová a aké rastliny sa pestujú v rastlinnej výrobe.
Postup: Učiteľ vedie so žiakmi rozhovor o potravinách, kam chodia s rodičmi nakupovať, aké potraviny kupujú, ako často chodia do potravín. Čo u nich rozhoduje pri výbere potravín.                                                                                                                          Potom sa rozprávajú o možnostiach pestovania rastlín a chovu dobytka na Slovensku. Spomenú farmu v Branove, ktorú navštívili na koncoročnom výlete. Rozprávajú sa o tom, ako tam zvieratá žili. Učiteľ má na danú tému pripravenú prezentáciu.

Žiaci boli už predtým rozdelení do skupín. V týchto skupinách sa pokúsia najprv na papier napísať pozitíva a negatíva slovenských výrobkov a rovnako i zahraničných výrobkov. Potom sa pokúsia spoločne na tabuľu vytvoriť tabuľku. 

Zhrnutie: Žiaci sa naučili, prečo je dôležité podporovať slovenských výrobcov,                   kde všade sa dajú kúpiť slovenské produkty a tiež ako najľahšie spoznáme podľa informácií na obale výrobku, ktorý produkt bol vyrobený na Slovensku.
